[{"text_idx": "#000000", "text": "Eu\u0306ropanoj revenas al studado de la rusa"}, {"text_idx": "#000001", "text": "Dek partneroj el diversaj eu\u0306ropaj landoj lanc\u0302as komunan 12-lingvan projekton pri lernado de la rusa. La nova retejo estis projektita kun subteno de la eu\u0306ropa programo Erasmus+."}, {"text_idx": "#000002", "text": "Kvankam ekzistas sufic\u0302e da ofertoj pri lernado de la rusa lingvo, Eu\u0306ropa Unio subtenis la projekton russky.info en Eu\u0306ropo, malgrau\u0306 politika krizo kaj komplikaj rilatoj kun Rusio."}, {"text_idx": "#000003", "text": "Kiucele oni bezonas tion? \u201cLa afero konsistas en ekonomiko,\u201d opinias c\u0302efo de la projekto, direktoro de la slovaka organizo Eduka\u0301cia@Internet Peter Bala\u0301z\u030c. \u201cKunlaborado inter Rusio kaj eu\u0306ropaj landoj ne haltig\u0302is dum jaroj, en multaj landoj de Orienta Eu\u0306ropo sukcese disvolvig\u0302as malgranda kaj mezgranda negoco kun rekta investaj\u0302a kontribuo el Rusio, kreig\u0302as novaj laboraj lokoj, precipe en branc\u0302o de nemoveblaj\u0302oj, turismo kaj diversaj specoj de priservado. Ekzemple en C\u0302eh\u0302io la plej multon de kompanioj apartenataj al eksterlandanoj posedas rusianoj, tio estas pli ol 16 mil entreprenoj. En Bulgario c\u0302iujare oni disdonas c\u0302irkau\u0306 200 licencoj al firmaoj, kiuj komercas kun Rusio. Plejparte oni vendas mang\u0302aj\u0302ojn, kosmetikaj\u0302ojn kaj elektronikaj\u0302ojn. Certe, negoca kunlaborado premisas kaj kulturan, kaj lingvan inters\u0302ang\u0302on. Tamen, jam en merkato ekzistantaj ofertoj pri lernado de la rusa ne sufic\u0302as.\u201d"}, {"text_idx": "#000004", "text": "La nova lingva retejo russky.info enhavas lingvajn kursojn por elementa nivelo kaj por la niveloj A1 kaj A2. La kursojn kreis Vilna Universitato, kie konservig\u0302is bonega skolo de la rusa kiel gepatra ligvo, kaj de slavistoj de Ostrava Universitato (C\u0302eh\u0302io) kaj Katolika Universitato en Ruz\u030comberok (Slovakio) sub estreco de Eva Kolla\u0301rova\u0301, konata fakulo pri instruado de la rusa kiel fremda lingvo. Krom kursoj la retejo enhavas gramatikan parton, detalan 12-lingvan vortaron, kolekton de rusaj filmoj kaj tekstoj kaj ankau\u0306 utilajn informojn pri entreprenado en Rusio. C\u0302iuj ekzercoj, komentoj, dialogoj kaj c\u0302iuj aliaj informoj estas provizitaj per interaga tradukado, pro kio vere eblas eklerni la rusan ekde la nula nivelo. La ekzercoj samtempe disvolvas leg-, kompren- kaj skribkapablojn; en estontaj planoj estas interparoloj per Skajpo kun instruistoj kaj inter lernantoj kaj ankau\u0306 somera studado."}, {"text_idx": "#000005", "text": "\u201cPro tio, ke la retejo estas kreita de eu\u0306ropaj partneroj, g\u0302i havas aldonan avantag\u0302on de kompreno \u2018deinterne\u2019, g\u0302uste kion indas konsideri farante kursojn kaj elektante temojn,\u201d opinias Katharina Friesen de la germana kompanio Studio Gaus, unu el c\u0302efaj partneroj de la projekto. \u201cPreskau\u0306 c\u0302iu partnero de la projekto au\u0306 studis, au\u0306 nun studas la rusan lingvon, do niaj propraj bezonoj ebligas korekti la disvolvig\u0302on de la kursoj konsiderante eblajn interesojn de estontaj uzantoj de la retejo.\u201d"}, {"text_idx": "#000006", "text": "La portalo estas celita al vasta publiko de uzantoj, g\u0302i havas modernan oportunan menuon kaj interkonvenas kun ajnaj retnavigiloj kaj elektronikaj aparatoj \u2013 komputiloj, platkomputiloj kaj sag\u0302telefonoj. Aparta ero de la kurso estas la negoca rusa lingvo, kiu estas orientita al disvlovig\u0302o de negoca partnereco. Oficiala lanc\u0302o de la projekto estas planita por la 1-a de septembro 2017, sed apartaj kursoj jam estas alireblaj."}, {"text_idx": "#000007", "text": "C\u0302iuj tekstoj estas tradukitaj al multaj lingvoj inkluzive de Esperanto."}, {"text_idx": "#000012", "text": "Poc\u030ci\u0301tac\u030c pre kaz\u030cde\u0301ho (Ba\u0301novce nad Bebravou)"}]